Seemann (sang)

«Seemann» er en tysk sang med melodi av Werner Scharfenberger og tekst av Fini Busch. Fremført på tysk av sangeren Lolita (eg. Ditta Zusa Einzinger) ble den en slager i Tyskland og i USA i 1960. Med engelsk tekst skrevet av Norman Newell (kreditert som «David West») ble sangen et comeback for to britiske veteranvokalister: Petula Clark og Anne Shelton. Deres respektive versjoner ble begge milepæler for hver sanger. De markerte Clarks første nummer én-plassering på den britiske singlelisten og Sheltons siste listeopptreden.

 Lolitas versjon 
Lolitas versjon med originaltittelen «Seemann, deine Heimat ist das Meer» kom på den tyske Topp 20-listen i mars 1960. Den lå på Topp 20-listen i ti måneder, nådde en annen plass og var den fjerde største tyske slageren det året.Tysk Topp 20 Produsenter var Gerhard Meldelson og Franz Schmidt-Norden. Norwegiancharts.com - Lolita - Seemann, deine Heimat ist das Meer

Det var stor amerikansk mediainteresse for Tyskland i 1960 på grunn av den politiske situasjonen i Berlin og også på grunn av Elvis Presley, som var stasjonert på en vesttysk flybase. Dette førte sannsynligvis til Kapp Records' avgjørelse om å utgi Lolitas tyske single i USA. That Old Time Rock and Roll av Richard Aquina Med den engelske tittelen «Sailor (Your Home Is the Sea)» nådde den amerikanske utgivelsen en femteplass på Billboard Hot 100-singlelisten i desember 1960. Foruten Lolita medvirket også en uidentifisert, åpenbart amerikansk kvinne, med en talt oversettelse.

Caterina Valente laget en coverversjon av Lolitas slager for det nederlandske markedet. Høsten 1960 kom hennes versjon med tittelen «Zeemann» på den nederlandske listen og nådde en tiendeplass på listen i den nederlandsktalende delen av Belgia.

Lolitas originalversjon kom på de nederlandske listene i Nederland og Belgia. I Belgia nådde den en tolvteplass i april 1961 og konkurrerte med Petula Clarks engelske tolkning.1960's Hit Parade – Belgium 

«Seemann» lå på den norske VG-listen i 23 uker i 1960/1961, med en førsteplass i ni uker.

Lolitas versjon ble også en slager i Japan.Steffi-Line.de/Lolita

Beregninger for salget verden over er to millioner.

 Petula Clarks versjon («Sailor») 
Petula Clarks kom på den britiske singlelisten 28. januar 1961 og lå der i femten uker. Hennes innspilling nådde førsteplassen på den britiske singlelisten 23. februar 1961.Chart Stats - Petula Clark - Sailor Før «Sailor» hadde Clarks seneste slager vært «Baby Lover», som nådde en tolvteplass i 1958. Hennes neste ti britiske singleutgivelser hadde alle mislykkes i å komme på listen.RPM/Petula Clark

Alan A. Freeman foreslo at Clark skulle spille inn «Sailor», som foruten å bli Clarks første britiske nummer én-plassering også ble den tredje versjonen av «Sailor» til å bli en slager i Nederland (nummer tretten) og nådde dessuten en tolvteplass på listen til den nederlandsktalende delen av Belgia.

I 1962 ble «Sailor» hennes første listeslager i Sør-Afrika, hvor den nådde en andreplass.

 Petula Clarks versjon («Marin») 
Petula Clark spilte den også inn på fransk med tittelen «Marin». I mai 1961 nådde den en annen plass på den franske singlelisten.

Den franske versjonen nådde tiendeplassen på listen til den fransktalende delen av Belgia og kom også på listen i Montréal i januar 1961 (som «Sailor») og kom på en trettendeplass.

 Anne Sheltons versjon 
Sheltons innspilling entret den britiske singelisten 28. januar 1961 og lå der i åtte uker med nummer ti som høyeste plassering.Chart Stats - Anne Shelton - Sailor

 Svenske versjoner 
Den svenske sangveteranen Thory Bernhards hadde slagerversjonen i hjemlandet Sverige. Teksten var skrevet av Åke Gerhard. Bernhards spilte den inn 12. oktober 1960 på sin førtiårsdag.
En annen svensk tekst ble skrevet av psevdoynmet Ben Hur og bar tittelen «Sjöman». Norske Inger Jacobsen spilte den inn på EP-platen Columbia SEGS 75, utgitt i 1960-

 Norsk versjon 
C.C. Bøyesen skrev en norsk tekst. På norsk bærer den tittelen «Sjømann». Den ble utgitt av Jan Høiland med Carsten Kloumans orkester på singlen Columbia 45GN 1678.Se plateetietten

 Innspillinger 
 År Sangtittel Artist Tekstforfatter Platetype Platemerke og katalognummer1960«Sjømann»Se plateetikettenJan Høiland med Carsten Kloumans orkesterC.C. BøyesenSingleColumbia 45GN 16781960«Sjømann»Franz Løberg, Kjell Karlsens ensembleC.C. BøyesenSingleRCA NA 12311960«Sjømann»Se plateetikettenMai-duo'n med Ragnar Danielsens orkesterC.C. BøyesenSingleFontana 269 024 TF

Arrangør for Mai-duo'ns versjon var Ragnar Danielsen.

 Listeplassering 
Høilands versjon lå på VG-lista i ni uker i 1961 med en andreplass i to uker.norwegiancharts.com - Jan Høiland - Sjømann

 Referanser 





Kategori:Tyske sanger
Kategori:Sanger fra 1959